Thore Langfeldt

Thore Langfeldt (født 30. september 1943 i Oslo) er en norsk psykolog og sexolog.

Han er utdannet psykolog ved Universitetet i Oslo i 1972 og er spesialist i klinisk psykologi og i klinisk sexologi. Han arbeidet deretter som forsker ved Nevrofysiologisk Institutt i Oslo. Fra 1980 til 1983 var Langfeldt faglig leder for døgnavdelingen for barn ved Statens senter for barne- og ungdomspsykiatri.75 års omtale i Aftenposten 30. september 2018 Fra 1983 hadde han privat praksis som psykolog. I 1989 startet han Institutt for klinisk sexologi og terapi som han ledet fram til 2004. Sammen med Elsa Almås tok Langfeldt i 1982 initiativet til stiftelsen av Norsk forening for klinisk sexologi (NFKS). Langfeldt har også vært seniorforsker ved Nasjonalt kunnskapssenter om vold og traumatisk stress (NKVTS).

Langfeldt er blant annet kjent for sitt arbeide med barns seksuelle utvikling og har undervist ved flere universiteter i inn- og utland. Han har blant annet skrevet bøkene: Barns seksualitet, Sexologi og Erotikk og fundamentalisme: fra Mesopotamia til kvinnefronten. Han har utviklet en terapeutisk tilnærmelse for behandling av personer som har begått seksuelle overgrep. 

Thore Langfeldt ble i 2011 utnevnt til ridder av 1. klasse av St. Olavs Orden (2011)  for sin «innsats for norsk psykologi, sexologi og terapi.»«Utnevnelser til St. Olavs Orden», kongehuset.no, besøkt 13. januar 2010.

Langfeldt er gift og har tre barn.

 Referanser 

 Eksterne lenker 


Kategori:Norske psykologer
Kategori:Norske sexologer
Kategori:Personer tilknyttet Nasjonalt kunnskapssenter om vold og traumatisk stress
Kategori:Riddere av 1. klasse av St. Olavs Orden